سورییاداکی طرفلر رقیبلرینین الده ائتدیکلری اوستونلوکلرله باریشمایاجاق و نؤوبتی مرحلهده یئنی توققوشمالارین شاهیدی اولاجاغیق.
بو سؤزلری آخار.آذ-آ آچیقلاماسیندا آنالیتیک ووقار ظیفر اوغلو دئییب. او، سورییاداکی قارشیدورمانین یئنی مرحله یه داخیل اولدوغونو بیلدیریب:
«بو مرحلهده حلب کیمی جدی ایستراتئژی منطقهنی اله کئچیرهن حوکومت قوهلری، اسد رئژیمینه تام دستک وئرهن، عینی زاماندا، عیراقدا موصولا ائدیلهن هوجوملاردا یئرلی حاکیمییت له ال بیر اولوب اطرافیندا فورمالاشدیردیغی شیعه هیلالی ایله مؤقعلرینی گوجلهندیرهن ایران، سورییانین شیمالیندا لازکییه، ایدلیب و حلب اوزریندن دهلیزی نظارت آلتینا آلماغی پلانلاشدیران روسییا، حلبین ایتکیسی ایله هئچ جور راضیلاشمایان و حازیرکی دؤنهم اوچون راککانی اساس هدف اعلان ائتسه ده، مرکزده مؤحکملندیکدن سونرا شرقه دوغرو ایرللیلمیی پلانلاشدیران و بونون اوچون ده کورد گروپلاشمالاری ایله مشترک حرکت ائدن آبش و غرب، فراتین سول ساحلینی اؤزو اوچون موهوم اعلان ائدن، ال بابین نظارته گؤتورولمهسینی قارشیسینا مقصد قویان و بونا نایل اولان تورکییه وار.
حاضردا بئله بیر گؤرونتو یارانیر کی، عیراقدا ایرانین، سورییادا ایسه ایران و روسییانین دستکلدیی اقتدار قوهلری موصول و حلب ایستیقامتینده اوغورلار الده ائتمکله اصلینده، بؤیوک اوستونلوک قازانماقدادیرلار. آنجاق پالمیرانین الدهن گئتمهسی، ائلجه ده سون درجه جدی ایستراتئژی اهمیته مالیک آفرین-مئنبیج یولونون و اؤنملی منطقه اولان ال بابین تورکییهنین دستیی ایله موخالیفلرین نظارتینه کئچمهسی پروسئسلرین هئچ ده ساده اولمادیغیندان خبر وئریر».
تحلیل چینین سؤزلرینه گؤره، آمئریکا و قرب حلبین ایران و روسییانین دستک لدییی قوهلرین تام شکیلده نظارتینه کئچمهسی ایله باریشمایاجاق:
«قربین سورییانین مرکزینده ایشید (داعش) اوزرینده تزییق لرینی معین قدر آزالتماسی بس ائدر کی، بو قوه تکرار مرکز و شیمال ایستیقامتینده اسدین کوالیسییاسینا (ایتتیفاقینا) جدی پروبلئملر یاراتسین. پالمیرانین تکرار ایشید-این نظارتینه کئچمهسی بونا عیانی ثبوتدور.
پالمیرا سورییانین مرکزینده، ایشید-این نظارتیندهکی شرق بؤلگهلرینه، ان اساسی راککایا گئدن یولون اوستوندهدیر. پالمیرانین آلینماسی ایران و روسییانین دا دستکلدیی اسد قوهلرینین راککا اوزرینه هوجومونو جدی شکیلده انگللهمکله یاناشی، آمئریکا-کورد ایتتیفاقینین مانور ایمکانلارینی دا آرتیریر. تورک بیرلیکلری ایسه آزاد سوریه اردوسو ایله بیرگه حاضردا داها چوخ شیمالدا - ال باب ایستیقامتینده مؤحکملهنمکده داوام ائدیر و عملیاتین سون مرحلهسی کیمی جنوبدا اولان تادیف و آران قصبهلرینی هدفلییر. عینی زاماندا، تورک اوردوسو هم سورییانین، هم ده عیراقین شیمالیندا کورد سئپاراتچی (بؤلوجو) دستهلرینه ضربهلر ائندیرمکدهدیر. بو سببدن ده سورییانین مرکز و شرقینده باش وئرهنلر هله کی، اونلاری آز ماراقلاندیریر.
گؤروندویو کیمی، پروسئسلر هئچ ده حلبین هانسیسا قوهنین نظارتینه کئچمهسی ایله سنگیمهیهجک، عکسینه، یئنی و جدی دییشیکلیکلرین شاهیدی اولاجاغیق».
azb_Arab azb_Arab azb_Arab azb_Arab azb_Arab azb_Arab azb_Arab azb_Arab